ТЕХНИЧЕСКА СПЕЦИФИКАЦИЯ

**И ИЗИСКВАНИЯ КЪМ ИЗПЪЛНЕНИЕТО**

**на обществена поръчка с предмет:** Експлоатация на временното общинско депо за неопасни отпадъци в местност "Маркови егреци", землището на с. Люлин, Община Перник

1. **Възложител**

Община Перник

пл.“Св.Иван Рилски“ №1

гр. Перник

1. **Предмет**

Предметът на настоящата обществена поръчка обхваща дейности, свързани с Експлоатация на временното общинско депо за неопасни отпадъци в местност "Маркови егреци", землището на с. Люлин, Община Перник.

1. **Обект и място на изпълнение**

Временно общинско депо за неопасни отпадъци в местност "Маркови егреци", землището на с. Люлин, Община Перник.

1. **Основни видове дейности**

1. Прибутване и уплътняване на отпадъците с верижна техника.

2. Ежедневно запръстяване със земни маси.

3. Осигуряване на ежедневна готовност за пожарогасене.

**V. Механизация, необходима за извършване на услугите по експлоатация на депа за отпадъци.**

Дейностите ще се извършват със следната техника;

- Услуга с булдозер – извършване на прибутване на отпадъците.. Цената за една мсм е за 8 часа, като съответно заплащането ще бъде за реалното време, за което е работила.

-Услуга с челен товарач /фадрома/- извършване на повдигане, преместване и уплътняване на отпадъците, пренос на отпадъците в района на пътя на входа на депото в тялото му и запръстяване в тялото на депото. Цената за една мсм е за 8 часа, като съответно заплащането ще бъде за реалното време, за което е работила.

- Услуга със самосвал – до 6 тона и до 12 тона, в зависимост от вида и количеството на отпадъците за извозване на отпадъци от нерегламентирано депониране на отпадъци в района на пътя на входа на депото и в тялото на депото. Цената за една мсм е за 8 часа, като съответно заплащането ще бъде за реалното време, за което е работила

- Услуга с бордови автомобил – до 3,5 тона и над 5 тона, в зависимост от вида и количеството на отпадъците. Цената за една мсм е за 8 часа, като съответно заплащането ще бъде за реалното време, за което е работила

- Услуга с водоноска – включва всички операции, свързани с превантивно оросяване и гасене при самозапалване на ъчастъци от тялото на депото. Единичната цена за ползване на водоноска се предвижда за брой машиносмени, в зависимост от необходимостта.

Услугите за работа със самосвал, бордови автомобил и водоноска може да се изпълняват от едно и съща лице при необходимост.

В стойността на услугата „Експлоатация на временното общинско депо за неопасни отпадъци в местност "Маркови егреци", землището на с. Люлин, Община Перник” влиза и заплащането за необходимият персонал необходим за експлоатация на механизацията.

1. **Допълнителни видове дейности**

**Дейности, свързани** с необходимостта от транспортиране и полагане на инертни материали, когато е необходимо да се възстановят вътрешните пътища в тялото на депото.

Инертни материали са скална маса, баластра, пясък, чакъл, шлака и други които се предвиждат в ситуациите, когато е необходимо да се възстановят временните пътища, по които преминава сметоизвозващата техника. В цената на посочените в ценовата оферта позиции се включват и разходите за транспорт на техниката и материалите, необходими за извършване на съответния вид работа.

1. **Минимални изисквания**
2. **Минимални изисквания към персонала:**

***Изискуеми документи и информация:*** За доказване на технически възможности и квалификация участниците представят:

* Опит в извършване на услуги със строителна механизация - За доказване на опита – списък с не по-малко от 3 договора изпълнени през последните 3 години сходни с предмета на поръчката
* Участниците трябва да разполагат с квалифициран персонал за изпълнение на поръчката, отговарящ на изискванията на Възложителя, както следва:
  + Технически ръководител - среден техник с опит като технически ръководител на поне един обект, сходен с предмета на поръчката.
  + Специалист по здравословни и безопасни условия на труд - лице, притежаващо удостоверение (сертификат) за завършен курс за координатор по здраве и безопасност или еквивалентни.
  + Наличен персонал – участникът трябва да представи минимум 3 души притежаващи правоспособност за управление на изискуемото техническо оборудване.

Изпълнението на тези минимални изисквания се доказва от участника със списък, придружен с декларация (по образец), Автобиография и документи, удостоверяващи обстоятелствата в нея (официални документи, удостоверяващи образованието, професионалната квалификация и стажа на лицата, отговарящи за изпълнението на поръчката, удостоверения за вписване в професионалните регистри, сертификати), както и Декларация за разположение към изпълнението на процедурата. За удовлетворяване изискванията участникът следва да представи списък на наличния персонал, ангажиран с изпълнение на поръчката и документи, удостоверяващи обстоятелствата в него.

Изпълнителят на поръчката трябва да осигури постоянен състав (технически ръководител, специалист – контрол на качеството и специалист по здравословни и безопасни условия на труд) в екипа за целия срок на изпълнение на обществената поръчка. Изменения в екипа са допустими само с изричното писмено съгласие на Възложителя.

Техническият ръководител може да съвместява отговорностите по „контрол на качеството” и „здравословни и безопасни условия на труд”, ако притежава необходимите удостоверения /сертификати/.

Специалистът по „контрол на качеството” може да съвместява отговорностите по „здравословни и безопасни условия на труд”, ако притежава необходимите удостоверения /сертификати/ и за двете длъжности.

1. **Минимални изисквания към техниката:**

Участниците могат да ползват собствена или наета техника.

Участниците са задължени да представят документ за мястото на домуване, за поддръжка и ремонт на механизацията, когато не е в работен режим.

Участниците трябва да разполагат минимум със следното техническо оборудване за изпълнение на поръчката:

* + - Булдозер – 1бр.
    - Челен товарач /фадрома/– 1бр.
    - Самосвал 6т, 12т – 1бр.
    - Бордови автомобил 3.5т, 5т – 1бр.
    - Водоноска – 1бр.

За доказване изпълнението на това изискване участниците представят:

- Документация, доказваща техническата изправност на изискващата се техническата механизация.

- Копия на документи, които доказват собствеността на оборудването, или от които произтича правото на участника да ползва оборудването по време на изпълнение на поръчката. Кандидат или участник може да използва ресурсите на други физически или юридически лица при изпълнение на поръчката, при условие че докаже, че ще има на свое разположение тези ресурси за целия срок на изпълнение на поръчката.

Възложителят си запазва правото на проверка на обстоятелствата в списък-декларацията на спечелилият участник по всяко време на изпълнение на дейностите по поръчката.

Възложителят има право по всяко време да проверява наличното техническо оборудване и технически екип, посочени в документацията за участие на Изпълнителя.

**VIII. КРИТЕРИИ ЗА ОЦЕНКА НА ОФЕРТИТЕ**

### 1. Критерий за оценка на офертите - Критерият за оценка на офертите по настоящата обществена поръчка е *„икономически най-изгодна оферта”.*

Показателите, формиращи комплексната оценка на офертите са:

|  |  |  |
| --- | --- | --- |
| **№** | **Показател** | **Тежест в КО** |
| **1** | **Предложение за изпълнение на поръчката (техническа оферта)**  Техническо предложение **П1** - 60 % | **60%** |
| **2** | **Ценово предложение П2**  **Участникът предлага цена за изпълнение на услугата в в лв./куб.м. отпадък.** | **40%** |

Комплексната оценка (**КО**) се определя като сбор от оценките по посочените по-горе основни показатели, умножени по коефициент определящ тежестта им в общата оценка, изразено чрез следната формула:

**КО= (П1 х 0.6) + (П2 х 0.4)**

**1. Техническо предложение П1: Стратегия за изпълнение на договора.** Максимален брой точки по показателя - 100 точки. Относителна тежест на показателя в комплексната оценка е 60%. Изчислява се по формулата:

Участникът следва да засегне следните точки при изготвяне на техническото предложение:

**Стратегия за изпълнение на договора**

Участниците в поръчката да представят разяснения по следните точки:

* Организация на работния процес за осигуряване на пълна заетост на техническото оборудване за отделните дейности;
* Посочване на производителността на механизацията за една машиносмяна и пропорционално за един мото/час;
* Описание на видовете дейности и тяхната последователност на изпълнение;
* Взаимовръзка между оборудването и човешките ресурси, които ще се използват при изпълнение на отделните дейности;
* Организация и план за своевременно прибутване, уплътяване на отпадъците и запръстяване със земни маси
* Обезопасяване на терена за работа.

Оценката за техническия показател се формира, както следва:

След като комисията провери дали участниците отговарят на изискванията на възложителя и дали обезпечават качественото изпълнение на поръчката, отчитайки спецификите й, в оферирания срок:

- Проверяват се представените от участниците описания на отделните дейности на изпълнение на поръчката;

- Описанието на видовете дейности и тяхната последователност на изпълнение;

- Организацията и подхода на изпълнение.

|  |  |  |  |
| --- | --- | --- | --- |
| **№** | **Подпоказател: А – Стратегия за изпълнение на договора** | | **Оценка** |
| 1. | Предложението съдържа ясно и подробно описание на техническите решения за изпълнение на дейностите в техническото задание, включващи използването на най-подходящия вид механизация за извършване на отделните дейности. Участникът е предложил решение, което в най-голяма степен оптимизира процеса на изпълнение на услугата, т.е. достигната е икономичност при изпълнението в съотношение време-ресурс. Взаимовръзката между отделните действия и връзката им с използваното на оборудване и човешки ресурси е много добре обоснована. Описанието показва много ясно и задълбочено познаване на конкретната задача. Участникът е описал нормативните изисквания, които ще се спазват при изпълнение на отделните дейности. | | **100** |
| 2. | Предложението съдържа описание на техническите решения за изпълнение на дейностите в техническото задание, но същите са описани схематично, като участникът е посочил използването на най-подходящия вид механизация за извършване само на някои дейности. Участникът е предложил решение, което в най-голяма степен оптимизира процеса на изпълнение само на част от дейностите, описани в техническата спецификация. Взаимовръзката между отделните действия и връзката им с използваното оборудване и човешки ресурси не е достатъчно добре обоснована. | | **60** |
| 3. | Предложението съдържа схематично описание на техническите решения за изпълнение на дейностите в техническото задание, като участникът е описал механизацията, която ще използва за изпълнение на договора, но същата не отразява спецификата на отделните дейности. Описанието показва базисно познаване на задачите по договора. Описанието на взаимовръзката между отделните действия и връзката им използваното оборудване и човешки ресурси е представено схематично. | | **40** |
|  | |  |  |

*За целите на настоящата методика, използваните в този раздел определения следва да се тълкуват, както следва:*

* *„Ясно“- описани предложения за реализиране на всички дейности в техническото задание и технологията на изпълнение . Следва да се разбира изброяване, което недвусмислено посочва конкретните действия и решения за изпълнение на конкретния вид дейност и по начин, по който същият да бъде индивидуализиран с дейностите;*
* *„Подробно“- описанието, което освен, че съдържа отделни видове дейности от техническата спецификация не се ограничава единствено до тяхното просто изброяване, а са добавени допълнителни поясняващи текстове, свързани с обясняване на техническите решения за тяхното изпълнение,, технологията или други факти, имащи отношение към повишаване качеството на изпълнение на поръчката и надграждане над предвидените технически спецификации и изисквания;*
* *„Схематично (Общо) описание“–следва да се разбира преповтаряне, дори и не буквално, на техническите изисквания на Възложителя и/или общоприети методи, способи и принципи, без същите да съдържат демонстрирано от участника разбиране на задачите и предмета на поръчката.*
* *Несъществени/Незначителни са тези непълноти в техническото предложение, които не го правят неотговарящо на изискванията, но са например пропуски в описанието, липса на детайлна информация и други подобни.*

1. **Ценово предложение П2:** До оценка по този показател се допускат само оферти, които съответстват на условията за изпълнение на поръчката. Участникът предложил най-ниска цена за изпълнение получава максимален брой точки по показателя – 100 точки. За целта на методиката, при оценяване на офертите, ще се вземе предвид стойността получена от сбора на единичните цени в КСС.

Относителната тежест на показателя в **КО** е 40%. Оценките на участниците се изчисляват по формулата: П2**= (Цmin / Цi) х 100= .... (точки)**, където:

**Цi** е предложената  **цена** в лева на куб. м без ДДС, от съответния участник.

**Цmin** е най-ниската предложена **цена** в лева на куб.м. без ДДС, съгласно ценовите предложения на всички допуснати до оценяване оферти.

**Забележка:** Участникът няма право да оферира цена по-висока от 0,50 лв./ куб.м. без ДДС за дейността прибутване и уплътняване на отпадъците и цена по-висока от 0,50 лв/куб.м. за дейността запръстяване със земни маси

При разглеждане, оценка и класиране на предложенията на участниците се спазват разпоредбите на ЗОП и условията на Възложителя, заложени в настоящата документация.

1. **Код съгласно Класификатора на ОП (CPV)**

90530000 – 1 – Услуги по експлоатация на депа за отпадъци

1. **Други**

Възложителят може по всяко време да инспектира работите, да контролира изпълнението.

Изпълнителят е длъжен да спазва изискванията на законовата уредба в страната по безопасност и хигиена на труда, пожарна безопасност, екологични изисквания и други, свързани със технически нормативни документи, действащи в страната.

От спечелилия участник в процедурата, след сключване на договора, се очаква задачата да бъде изпълнена в определения срок, при спазване разпоредбите на действащата нормативна уредба и Техническата спецификация, отнасяща се до изпълняваните дейности, които са неразделна част от документацията.

**Офертата на кандидата и Техническата спецификация са неразделна част от Договора.**

**инж. ВЛАДИСЛАВ КАРАИЛИЕВ**

*Зам. Кмет „Строителство и устройство на територията”*

**инж. БОГОМИЛ АЛЕКСОВ**

*Директор Дирекция „Строителство, инфраструктура и екология*

*ЛА*